ΔΕΛΤΙΟ ΤΥΠΟΥ

16ο Πανελλήνιο Συνέδριο Κλινικής Χημείας

11 - 13 Οκτωβρίου 2018, ξενοδοχείο «Astir-Egnatia», Αλεξανδρούπολη

Όλα τα σύγχρονα ερευνητικά δεδομένα, τεχνολογίες, τεχνικές και προσεγγίσεις σχετικά με την Κλινική Χημεία και Εργαστηριακή Ιατρική, θα παρουσιαστούν στο **16ο Πανελλήνιο Συνέδριο Κλινικής Χημείας**, που θα διεξαχθεί από **11 έως 13 Οκτωβρίου 2018** στην **Αλεξανδρούπολη** και συγκεκριμένα στο **ξενοδοχείο «Astir-Egnatia»**.

Το **Πανελλήνιο Συνέδριο**, διοργανώνεται από την **Ελληνική Εταιρία Κλινικής Χημείας – Κλινικής Βιοχημείας**, σε συνεργασία με τη **Σχολή Επιστημών Υγείας του Δημοκριτείου Πανεπιστημίου Θράκης**, υπό την αιγίδα των **International Federation of Clinical Chemistry and Laboratory Medicine** και **European Federation of Clinical Chemistry and Laboratory Medicine.**

Απευθύνεται σε όσους εργάζονται σε Διαγνωστικά ή Ερευνητικά Εργαστήρια και Κέντρα, Κλινικής Χημείας και Εργαστηριακής Ιατρικής.

Σκοπός του **16ου Πανελλήνιου Συνεδρίου Κλινικής Χημείας**, είναι η παρουσίαση των ερευνητικών δραστηριοτήτων επιστημόνων στα Νοσοκομεία, στα Ερευνητικά Ιδρύματα, στα ΑΕΙ και στα ΑΤΕΙ της Ελλάδας, καθώς και η ενημέρωση, σχετικά με τις σύγχρονες τεχνολογίες και μεθόδους της in vitro Διαγνωστικής Τεχνολογίας, ώστε να καλυφθεί όσο το δυνατόν περισσότερο το πεδίο της **Κλινικής Χημείας** και **Κλινικής Βιοχημείας**.

Το **επιστημονικό πρόγραμμα** του **Συνεδρίου**, περιλαμβάνει σειρά **ομιλιών**, **διαλέξεων** & **στρογγυλών τραπεζιών**, όπου θα τεθούν επί τάπητος θέματα στην καθημερινή διαγνωστική πρακτική υπό το πρίσμα των νέων ερευνητικών δεδομένων.

**Σημαντικοί Έλληνες** και **ξένοι επιστήμονες**, θα βρεθούν για τρεις ημέρες στην **Αλεξανδρούπολη**, μια ιστορική πόλη που επιλέχθηκε ως τόπος διεξαγωγής του Συνεδρίου.

Μάλιστα, η πρωτεύουσα του Νομού Έβρου φέτος γιόρτασε τα 98 χρόνια από την απελευθέρωσή της.

Η έναρξη των εργασιών του **16ου Πανελλήνιου Συνεδρίου Κλινικής Χημείας**, θα πραγματοποιηθεί την **Πέμπτη 11 Οκτωβρίου** και ώρα **18:15**.

*Για περισσότερες πληροφορίες, οι ενδιαφερόμενοι μπορούν να απευθύνονται στο Οργανωτικό Συντονιστικό Γραφείο: ΣΥΝΕΔΡΙΑΚΗ ΑΕ/CONFERRE SA*

*Διεύθυνση: Λεωφ. Σταύρου Νιάρχου, Περιοχή Μάρες*

*45500, Πεδινή, Ιωάννινα, Τηλέφωνο: +30 26510 68610, Φαξ: +30 26510 68611,*

*E-mail: info@conferre.gr, Website: www.conferre.gr*

\*To 16ο Πανελλήνιο Συνέδριο Κλινικής Χημείας στο [facebook](https://www.facebook.com/eekxcongress/) και στο [twitter](https://twitter.com/clinchemistry)